**Предварителна оценка на въздействието на проект на новата Наредба за реда за учредяване и упражняване правата на община Пловдив в публични предприятия и търговски дружества с общинско участие в капитала:**

|  |  |
| --- | --- |
| Елементи на оценката | Аргументация |
| Основания за иницииранена промени | В бр.79 от 08.10.2019г. на Държавен вестник е обнародван Закон за публичните предприятия. В чл.2, ал.1 са дефинирани видовете предприятия, за които законът е приложим, като в т.1 от цитираната алинея са посочени като публични предприятия търговските дружества с над 50 % общинско участие в капитала.Община Пловдив е учредила 15 броя еднолични търговски дружества, 14 от които представляващи лечебни заведения по смисъла на разпоредбите на Закона за лечебните заведения, както и едно дружество с над 50% участие на общината в капитала – „Свободна зона“ АД. До настоящия момент упражняването на правата на община Пловдив по отношение на посочените общински търговски дружества се уреждаше с Наредбата за реда и условията за упражняване правата на собственост на Община Пловдив в търговски дружества с общинско участие в капитала. Предвид въведената със Закона за публичните предприятия изцяло нова нормативна уредба, касаеща на множество нива дейността на общинските търговски дружества /процедура за избор на управители, вече и на контрольори; сформиране на комисия по номинациите; отчетността на дейността на дружествата; определяне на цели за изпълнение и др./ и във връзка с други промени, които община Пловдив желае да въведе в правилата за провеждане на тръжни/конкурсни процедури, както и в методиката по определяне възнагражденията на управителите, респективно на контрольорите, следва Общински съвет - Пловдив да приеме изцяло нова наредба, съобразена със законодателните промени, с която да се отмени Наредбата, описана по-горе. |
| Заинтересовани групи | Търговските дружества с над 50% общинско участие в капитала. |
| Анализ на разходи иползи | Не са необходими финансови средства за прилагането на Наредбата. |
| Административна тежест и структурнипромени | Не са необходими други административни промени към настоящия момент. |
| Въздействие върху нормативната уредба | В резултат от приемането на новата Наредба ще се отмени Наредбата за условията и реда за упражняване правата на собственост на община Пловдив в търговски дружества с общинско участие в капитала, която досега уреждаше дейността на общинските търговски дружества. |